Source: http://paty.hu/telepulesfejlesztes/
Timestamp: 2018-03-18 15:35:32+00:00

Document:
Páty Településfejlesztés
A településfejlesztési oldal folyamatos átdolgozás alatt van!
A településrendezés tervrendszere
A településrendezés tervei az országos tervezés hierarchiájába tartoznak. A tervhierarchia felső szintjeit a területfejlesztési törvény által szabályozott országos, kiemelt térségi (Balaton környéki és budapesti agglomerációs), és megyei területrendezési tervek alkotják, amelyek az adott szinten és részletezettséggel megállapítják a fő infrastruktúrák helyét és rendszerét, valamint a területfelhasználás kategóriáit. A településrendezési tervek ennek a hierarchiának alsó szintjei, ezért alapvető tulajdonságuk a felsőbb szintű terveknek való megfelelés.
Étv. 7. § (3)
a) a településfejlesztési koncepció, amelyet a települési önkormányzat képviselő-testülete határozattal állapít meg
b) a településszerkezeti terv, amelyet az önkormányzati településfejlesztési döntés figyelembevételével a települési önkormányzat képviselő-testülete dolgoztat ki, és határozattal állapít meg
c) a helyi építési szabályzat és a szabályozási terv, amelyet a településszerkezeti terv alapján a települési önkormányzat képviselő-testülete dolgoztat ki, és rendelettel állapít meg
A településfejlesztési koncepció
A településfejlesztési koncepció a település fejlesztésének és ezen belül a rendezési tevékenységnek alapja. Bár készítésére az építési törvény kötelezi a települési önkormányzatokat, tartalmilag és műfajilag a területfejlesztési törvény által szabályozott területfejlesztési koncepciók és programok sorába tartozik. A koncepció a település földrajzi, gazdasági, társadalmi adottságait elemezve, a külső hatásokat figyelembe véve, kiemelt értékek mentén hosszú távú fejlődési perspektívákat – és azok változatait – rajzol meg.
Étv. 2. § 17. Önkormányzati településfejlesztési döntés: a települési érdekek érvényre juttatása céljából a település fejlődésének alapvető lehetőségeit és irányait meghatározó, a település természeti adottságaira, gazdasági, szociális-egészségügyi és pénzügyi szempontjaira épülő településfejlesztési elhatározás.
Étv. 2. § 27. Településfejlesztési koncepció: a fejlesztés összehangolt megvalósulását biztosító és a településrendezést is megalapozó, a település közigazgatási területére kiterjedő önkormányzati településfejlesztési döntéseket rendszerbe foglaló, önkormányzati határozattal elfogadott dokumentum, amely a település jövőbeni kialakítását tartalmazza. A fejlesztési koncepció elsősorban településpolitikai dokumentum, amelynek kidolgozásában a természeti-művi adottságok mellett a társadalmi, a gazdasági, a környezeti szempontoknak és az ezeket biztosító intézményi rendszernek van döntő szerepe.
2012.12.12-2 melléklet Településfejlesztési koncepció.pdf
A településszerkezeti tervben a képviselőtestület a település fejlődésének térbeli irányait jelöli ki önkormányzati határozatban, hosszú távra. Annak ellenére, hogy a tervi elhatározások sokszor ennél jóval hosszabb távra tekintenek előre, az építési törvény előírja a településszerkezeti tervek tízévenkénti megújítását. A tapasztalat szerint – nem utolsó sorban a magyar tervezési rendszer rugalmatlansága miatt – a terveket ennél sokkal gyakrabban kell módosítani.
Étv. 2. § 29. Településszerkezeti terv: az a településrendezési terv, amely meghatározza a település alakításának, védelmének lehetőségeit és fejlesztési irányait, ennek megfelelően az egyes területrészek felhasználási módját, a település működéséhez szükséges műszaki infrastruktúra elemeinek a település szerkezetét meghatározó térbeli kialakítását és elrendezését.
Étv. 10. § (1) A településszerkezeti terv meghatározza a település alakításának, védelmének lehetőségeit és fejlesztési irányait, ennek megfelelően az egyes területrészek felhasználási módját, a település működéséhez szükséges műszaki infrastruktúra elemeinek a település szerkezetét meghatározó térbeli kialakítását és elrendezését, az országos és térségi érdek, a szomszédos vagy a más módon érdekelt többi település alapvető jogainak és rendezési terveinek figyelembevételével a környezet állapotának javítása vagy legalább szinten tartása mellett.
Étv. 11. § (1) A településszerkezeti terv a település közigazgatási területére készül és rajzi, valamint szöveges munkarészből áll. A településszerkezeti terv - rajzi és szöveges - munkarészei a megállapításukról szóló határozat mellékletei. A tízévenkénti szükséges felülvizsgálat során az időközben történt módosításokat a felülvizsgált egységes terven át kell vezetni.
Páty Településrendezési Terv (munkaközi) egész.
Állapot: 2011.04.07. Méretarány: 1:10000
Páty Településrendezési Terv (munkaközi) csak belterület.
Állapot: 2011.04.07. Méretarány: 1:4000
Településszerkezeti tervmódosítás, egyeztetési dokumentáció.
Állapot: 2012.augusztus. Méretarány: 1:10000
A helyi építési szabályzat az az önkormányzati rendelet, amelyben a képviselőtestület az építés helyi rendjét szabályozza. Érvénye kiterjed minden, az építési törvény hatálya alá eső tevékenységre. Elkészítése kötelező minden települési önkormányzat számára. Elvben az egész településre készül, de a törvény megengedi a szabályzat részletekben való elkészítését azzal a megoldással, hogy így a később készülő részletek az első szabályozás részeivé válnak. Műfaja természetszerűleg írásos, időnként rajzos melléklettel. A települések nagy része igyekszik a szabályozási tervet az építési szabályozással párhuzamosan elkészíttetni, már csak azért is, mert ez a fejlesztésekben számos közösségi támogatásnak feltétele. Abban az esetben, amikor mégis a szabályozási terv nélkül, vagy azt megelőzően készül a település építési szabályzata, a szöveges részeket gyakorta egy úgynevezett övezeti lap egészíti ki, amely a szabályozott építési övezetek – írásban nehézkes - térképi elhatárolását tartalmazza. Az övezeti lap készítése a 20.000 főnél népesebb városokban kötelező.
Étv. 2. § 11. Helyi építési szabályzat: az építés rendjét a helyi sajátosságoknak megfelelően megállapító és biztosító települési önkormányzati rendelet.
Étv. 13. § (1) Az építés helyi rendjének biztosítása érdekében a települési önkormányzatnak az országos szabályoknak megfelelően, illetve az azokban megengedett eltérésekkel a település közigazgatási területének felhasználásával és beépítésével, továbbá a környezet természeti, táji és épített értékeinek védelmével kapcsolatos, a telkekhez fűződő sajátos helyi követelményeket, jogokat és kötelezettségeket helyi építési szabályzatban kell megállapítania.
Étv. 13. § (4) A helyi építési szabályzat készülhet a település közigazgatási területének egészére vagy annak egyes részeire az (5) bekezdés előírásainak figyelembevételével. Területrészenként készülő helyi építési szabályzat esetében a későbbi szabályozások az első szabályzat módosítását (kiegészítését) jelentik.
Páty község jelenleg érvényben lévő Helyi Építési Szabályzata
Helyi építési szabályzat mellékletei
Étv. 13. § (3) A szabályozási terv - amennyiben készül - a helyi építési szabályzat rajzi mellékletét képezi.
Étv. 13. § (6) A szabályozást legalább a településszerkezeti tervben lehatárolt területegységre kell elkészíteni.
A szabályozási terv a településfejlesztési koncepció és a településszerkezeti terv alapján a település térszerkezetének olyan részletezése – általában 1:500 vagy 1:1000 méretarányban -, amely már megengedi az építési telkek szintjén történő ábrázolást, és ezért az építési jogok részletes kidolgozására és jogilag egyértelmű megadására alkalmas. Az építési jogok megadása miatt a szabályozási tervet a települési önkormányzat rendeletben fogadja el, és így a fejlesztési folyamatban mindenkire érvényes. A szabályozási tervet a település egészére – esetleg részletekben -, vagy egyes, legalább egy tömbre kiterjedő egységére lehet elkészíteni. Az egy tömbnél kisebb egységekre készített szabályozás ugyanis a legminimálisabb módon sem lenne képes a települési összefüggések elemzésére, tiszteletben tartására.
A szabályozási tervnek természetszerűen tartalmaznia kell a településszerkezeti tervvel összhangban mindazokat az elemeket, amelyeket ott is felsoroltunk. Míg a településszerkezeti terv azonban az úthálózatot csak mint a településfejlődés és -szerkezet vázát, csak a főhálózat legfontosabb vonalaiban ábrázolja, addig a szabályozási terv egyik elsődleges – és legrégibb történeti hagyományokkal rendelkező - célja éppen a tervezett közterületi rendszer kialakítása minden részletével.
Étv. 2. § 20. Szabályozási terv: az a településrendezési terv, amely a település közigazgatási területének felhasználásával és beépítésével, továbbá a környezet természeti, táji és épített értékeinek védelmével kapcsolatos sajátos helyi követelményeket, jogokat és kötelezettségeket megállapító építési előírásokat térképen, rajz formájában ábrázolja.
Étv. 12. § (1) A szabályozási terv a település közigazgatási területére vagy külön-külön annak egyes - legalább telektömb nagyságú - területrészeire készülhet.
Étv. 12. § (2) Szabályozási tervet kell készíteni minden esetben:
a) az újonnan beépítésre vagy jelentős átépítésre kerülő (pl. rehabilitációs) területekre, illetőleg
b) a természeti adottság, a településszerkezet, az építés, az építészeti örökség vagy a rendeltetés szempontjából különös figyelmet igénylő védett területek (pl. kiemelt üdülőterület, gyógyhely, műemléki jelentőségű terület) egészére, valamint
c) minden más olyan esetben, amikor azt az építés helyi rendjének biztosítása egyébként szükségessé teszi.
Étv. 12. § (3) A szabályozási tervnek a jóváhagyott településszerkezeti tervvel összhangban kell lennie, eltérés szükségessége esetén a településszerkezeti tervet előzetesen módosítani kell.
Szabályozási tervmódosítás, egyeztetési dokumentáció, utak.
Állapot: 2011.05.04. Méretarány: 1:8000
A településrendezés szabályai
Étv. 2. § 28. Településrendezési terv: a településszerkezeti terv, a szabályozási keretterv és a szabályozási terv.
Étv. 6. § (6) Az önkormányzat (1) és (2) bekezdés, valamint 15. § szerinti feladatait önkormányzati főépítész vagy térségi főépítész készíti elő.
Étv. 9. § (1) A helyi építési szabályzatot és a településrendezési terveket az országos településrendezési szakmai előírások figyelembevételével, továbbá a külön jogszabályban meghatározott fogalmak és jelkulcsok alkalmazásával kell elkészíteni
Tanulmány Páty elkerülő útkialakítására - 2008
Szöveges rész + melléklet 1-13.
Melléklet 14, 15, 16, 16-1, 17, 18, 18-1, 19, 20, 21-1, 21-2, 21-3, 22, 23-28
Páty, M1 autópálya, 1.sz. főút és Páty összekötőút, a nyugati elkerülő út, valamint az északi és a déli gyűjtőutak Településszerkezeti terve módosítása, az M1 autópálya, 1.sz. főút és Páty összekötőút és a nyugati elkerülő út szabályozási terve és helyi építési szabályzata
Tervdokumentáció z Étv.9.§ (6) szerinti véleménykéréshez - 2012.08.
Hirdetmény az Étv.9.§ (6) bekezdés szerinti szakmai véleményeztetése lezajlásáról (762-38/2012. iktatószámmal)
306/2012. (XI.12.) határozat mellékletekkel (TSZT-M/2011)
22/2012.(XI.13.) rendelet melléklettel (SZT-30)
Utolsó frissítés: 2012.11.26.

References: § 17
 § 27
 § 29
 § 11
 § 20
 § 28